NETFLIX PRESENTA
MASSÍS DELS TROLS ROMSDALEN
Ei, Menuda, que vens?
O et passaràs el dia penjada?
Tu vigila amb l'artritis, fòssil.
El Massís dels Trols.
Te'n recordes de la llegenda?
Papa, ja no crec en contes de fades.
Creia que aquest t'encantava.
Hi havia una vegada, una boda de trols.
Tretze trols ebris van oblidar-se de l'hora,
va sortir el sol i els va convertir en pedra, bla, bla, bla.
Totes les llegendes
tenen part de veritat.
Són muntanyes, només.
Cal veure-ho, per a creure-ho.
Això diuen, oi?
Però és a l'inrevés.
Has de creure-ho per a poder veure-ho.
Els veus, Nora?
Sí.
Prova-ho. Mira.
Amb els ulls no.
Amb el cor.
Creu-hi.
"Fets de terra i pedra."
"El cor cobert de neu
i els ossos de gebre."
"De la foscor sorgiren,
i a la llum del sol moriren."
20 ANYS MÉS TARD
LA COSTA ATLÀNTICA NORD-OEST DE NORUEGA
L'entenc perfectament,
però li asseguro que treballem sense descans, tots plegats.
Què ha dit? No l'he sentit.
La cobertura d'aquí és…
Escolti? Hola?
Hi ha…
Hi ha vent, i…
Capsigrany.
On és la intrèpida caçadinosaures?
- Acaba de començar una excavació nova. - Una altra?
Allà.
Típic.
Que vols excavar la platja sencera, Nora?
Fas cara de pomes agres.
Acabo de parlar amb la universitat.
Merda.
Mira.
Portem sis mesos amunt i avall per aquesta costa
sense trobar res.
Ens cal una mica més de temps.
Nora, va…
Hi estem a tocar, ho noto.
Ja no em queden excuses. I sense finançament…
No. Collons.
- Què fas? - Si una cosa em va ensenyar mon pare,
és que mai dels mais,
però que mai, podem perdre…
la fe.
Que te'n fots de mi?
Mou el cul, Secord.
- Hem trobat alguna cosa! - Sí?
- Nora, hem trobat alguna cosa, oi? - Sí!
Mare meva! Has vist això?
De la era dels gegants. Com un… un conte de fades.
Això no és un conte de fades.
Mi-te'l!
Hola, preciós.
HJERKINN SERRA DE DOVRE
ESTEM TREBALLANT EN EL NOU FERROCARRIL DE DOVRE
Deixeu viure la muntanya!
TÚNEL A L'INFERN
- Deixeu viure la muntanya! - Deixeu viure la muntanya!
Porteu els explosius.
Tothom a fora!
Deixeu viure la muntanya!
Uuuh!
- Atureu-vos! - Uuuh!
Apa, per feina!
Tothom a fora!
QUARTER GENERAL DE L'EXÈRCIT DE NORUEGA FORTALESA D'AKERSHUS
S'ha detectat una alta activitat sísmica a Dovre.
I la Sigrid?
Permís per enviar un dispositiu aeri a Dovre.
Què m'he perdut?
BASE AÈRIA D'ØRLAND
Corb 4, a punt per l'enlairament.
Corb 4 a punt per l'enlairament.
Quarter general, aquí Corb 4, ens apropem a Dovre.
General.
- General. - Hola.
Quarter general, reben la imatge?
Afirmatiu, la rebem.
Alertin el govern.
RESIDÈNCIA DE LA PRIMERA MINISTRA OSLO
- Bon dia. - Bon dia.
- Primera ministra. - Que formal, avui, Andreas.
El ministre de Defensa la posarà al dia pel camí.
Ara per ara només tenim imatges
del dispositiu aeri de l'Exèrcit.
Déu meu, sembla el cràter d'un meteorit.
Tenim un equip que es dirigeix a la zona.
Se n'ha assabentat algú?
Tinc els mitjans a ratlla.
Ah, sí?
Una cosa més.
El dispositiu de reconeixement ha enregistrat això a la zona.
Encara no sabem amb seguretat si les concavitats
tenen a veure amb el succés.
- Hi estem treballant. - Gràcies, Fred.
Què és això? Mmm?
Semblen petjades.
Au, va.
No ho sabria dir, no soc un expert.
No. Però necessitem algú que ho sigui.
Geòlegs. Arqueòlegs. Biòlegs.
Sí. Òlegs.
- Felicitats. - Gràcies.
Que parli!
Molt bé, d'acord.
A veure.
Van dir que era impossible.
Absurd.
Que estàvem bojos.
- Tu ho estàs. - Sí, una miqueta.
Però crec que això demostra
que si realment tens fe en una cosa…
Tidemann?
Nora Tidemann?
He vingut per acompanyar-la a Oslo immediatament.
Què?
És un afer de seguretat nacional.
- Nora Tidemann? - Sí.
Andreas Isaksen, assessor de la primera ministra.
Sabeu que em dedico als fòssils, oi?
No vull fer-me el misteriós, però això és alt…
Altament confidencial, m'han dit.
Aviat tindrà més informació.
Sí, també m'han dit això.
No podíeu trucar i ja està?
Crec que ho entendrà de seguida.
Això no forma part de la visita guiada.
Star Trek?
És una cosa meva i de la Sigrid.
No vull dir que…
M'heu tret d'un projecte que porto anys finançant i planejant.
M'estic morint de gana i de cansament, una combinació explosiva.
- Els informes apunten a… - No m'esteu donant cap coi de resposta…
Hola.
Els presento la Nora Tidemann. És experta en paleontologia.
Paleontologia? Això dels…
dinosaures?
Sí. O fòssils.
Els dinosaures es van extingir fa 65 milions d'anys…
Així doncs, podem treure els dinosaures de la llista.
Sí. Continua, Lunde.
Primer, vull deixar clar
que ara mateix no podem descartar
ofensives militars o atacs terroristes.
No obstant això, els informes suggereixen
que el succés a Dovre és geològic.
A més del cràter de la muntanya,
hem trobat una sèrie de concavitats al terreny.
Relleu càrstic?
Perdoni?
Dolines.
L'aigua es filtra per escletxes
i dissol dipòsits calcaris subterranis
fins que s'esfondren.
També podria tractar-se d'un gran dipòsit subterrani de gas.
Sí, metà.
Sí, com a conseqüència del canvi climàtic.
Doncs potser que truquem la Greta Thunberg.
La detonació pot haver causat una explosió en cadena…
Perdó.
…que podria…
Perdó.
És una broma, això?
- Com? - És broma, això?
T'asseguro que és del tot real.
D'acord.
Però…
Salta a la vista que és un rastre, no?
Sí, vull dir…
Petjades?
Té alguna criatura en ment, la paleontòloga?
No té gaire més sentit. Les petjades més profundes…
Hem trobat una cosa!
Una de les manifestants va gravar el succés amb el mòbil.
Gens fàcil de hackejar, si se'm permet. Gairebé impossible.
Però he trobat una porta del darrere, era qüestió de buscar.
En poques paraules: bingo.
Deixeu viure la muntanya!
Deixeu viure la muntanya! Deixeu…
Déu meu!
Llavors, què és això?
Ei, Sigrid?
Pots tornar una mica enrere?
Des d'aquí?
Deixeu viure la muntanya! Deixeu…
Sona com…
un animal?
Para.
El pas de muntanya de Dovre està tancat
degut a les obres del nou ferrocarril.
La carretera es reobrirà aviat.
- No sé què li passa al Solo. - Mmm.
S'ha tornat boig.
Què hi farem.
Oddrun.
Què passa?
Oddrun!
Al soterrani!
Corre!
Diu que està emparentat amb nosaltres…
Morfològicament…
Si us plau, parlin perquè els entenguem.
Pel que jo veig, hi ha dues cames i dos braços.
Què insinua, senyoreta? Que és una mena de gegant?
El King Kong… potser?
Es creu que els primats més grans que coneixem feien quatre metres.
Això més aviat sembla que faci 40 o 50 metres.
El qual és antinatural.
O sobrenatural.
Hi ha…
més informació?
No tenim resultats de cap dels equips.
Quin és el pla, doncs?
Ens quedarem aquí rumiant teories o farem alguna cosa?
Senyoreta, si us plau.
Professora Tidemann, gràcies.
Estic disposada a posposar el meu projecte
per donar suport a Dovre, si fa falta.
No vull quedar-me parlant de dipòsits de gas amb el Prof. Dolina.
Tidemann.
Ara tens estatus d'assessora científica.
Han detectat activitat a Lesja. Hi anem ara mateix.
Hi anem?
M'han assignat la tasca d'acompanyar-te.
Com és que vas començar a buscar fòssils?
Sempre m'ha agradat la natura.
Em vaig criar a base de contes i llegendes i tal.
El meu pare era professor de dialectes natius i folklore.
Un folklorista. Pensava que s'havien extingit.
I la teva mare? A què es dedica?
Va morir quan tenia deu anys.
- Perdó? - Va morir quan jo tenia deu anys.
Ostres.
Almenys us teníeu l'un a l'altre, tu i el teu pare.
Sí.
Què?
Mon pare tenia un gran cor,
i una imaginació encara més gran, així que…
Va acabar perdent el contacte amb la realitat.
Ah, ostres.
"Has de creure-ho per veure-ho", deia.
Suposo que ell creia una mica massa.
Sí.
Jo volia ser escriptor.
Estic escrivint un llibre sobre un monjo
que pot arrencar-se el cap, llançar-lo als dolents i mossegar…
Mare meva.
I llavors, fa servir els dits com si fossin dards…
Professora Tidemann?
Nora.
Capità Holm, comando d'operacions especials.
Andreas Isaksen, de l'executiu.
Benvinguts a Lesja.
Això és el que hi ha:
Alguna cosa va venir d'aquella direcció.
Va creuar el riu i va baixar per la vall.
Les petjades s'aturen 20 km al sud,
a les muntanyes.
- Del tot? - Sí.
Alguna cosa més?
No, hem pentinat tota la zona.
Res.
Ets paleontòloga?
Paleobiòloga.
Molt bé.
I quina és la teoria?
S'ha extraviat un T. rex a les muntanyes noruegues?
Això està per veure, capità Holm.
Kris.
Em pots dir Kris.
Capità Kris?
Sí.
No… No he pogut veure-ho bé.
Era fosc.
Era fosc perquè estava rúfol?
No. Era alguna altra cosa.
Era com si fóssim a l'ombra de la muntanya.
I la muntanya es mogués.
Ha estat horrible pel Solo.
Oi que sí?
Sí, i tant.
Han notat alguna altra cosa?
Qualsevol cosa que els passi pel cap.
Ho sento. Encara estic en xoc.
És normal.
Moltes gràcies.
Una cosa més…
Hi havia…
com uns… udols.
Què dius?
Jo no he sentit udols.
Ell no sent coses d'aquestes. Porta un audiòfon.
Eh?
Udols? Com del vent?
No, era com una… melodia.
Una melodia trista.
M'ha posat molt trista.
És com si una força natural desbocada hagués recorregut la vall.
Una força amb dues cames.
Sentiu això?
El què?
Aquesta olor?
La natura noruega?
Sí.
Però hi ha alguna cosa…
més.
- Més natura? - Sí.
Hipernatura.
HIPERNATURA
"Hipernatura."
Mira com n'és, de profunda.
- Què fas? - És llum ultraviolada.
Busco indicis biològics.
Veus res?
No. Només terra i pedra.
Què passa?
Res, només…
Només és un poema antic.
Hi ha algun pla?
Què penses?
Vint quilòmetres al sud, has dit?
S'acaben aquí.
No hi ha més petjades.
Com podeu veure a l'escàner tèrmic no hi ha senyals de vida.
Res. Només muntanyes.
És enorme, no pot desaparèixer així com així.
Ni amagar-se.
CAMUFLATGE?
Què en penses?
Merda!
- Què passa? - És que…
hem de fer una visita.
Escolta…
Què et sembla si només parlo jo, i…
Em quedo aquí!
No hi tornaré, allà!
No et farem anar enlloc.
Abaixa l'escopeta, papa.
Menuda?
Abaixes l'escopeta?
Quant de temps.
Sí, he estat ocupada.
Ja.
I el corbates?
Andreas Isaksen.
Assessor de la primera ministra Moberg.
Ah?
Sí…
- Va tot bé? - Eh!
Ei!
Ei! Tranquils!
Et presento el capità Kris… toffer Holm.
Ell és el Tobias Tidemann.
Només és el seu pare.
Molt bé.
Encantat.
Podem passar?
Només per parlar?
I, papa…
T'importaria posar-te pantalons?
Veig que has redecorat.
No.
Hivern del 1943.
Els nazis van utilitzar presoners russos per fer la línia Nordland fins a Bodø.
Hi ha qui diu que les obres es van aturar
perquè hi havia alguna cosa a la muntanya.
Ah, què hi van trobar?
N'ha sortit alguna cosa.
Exacte, però era difícil de provar perquè ho van silenciar.
Van desfer-se dels testimon…
No, papa. Avui.
Alguna cosa ha sortit de la muntanya avui.
Hem seguit les petjades
del que sigui que és, però s'acaben de cop.
No vull supersticions, contes o fantasia.
Ja n'hem parlat prou vegades, eh?
Però he pensat que potser la teva investigació
ens podria dir cap a on tirar.
Coneixes aquestes muntanyes millor que ningú.
Sabíeu que Noruega va mantenir la pena més dura del país
fins el 1840 per a qui tingués contacte amb trols?
Trols?
- ¿I si us digués que fa mil anys… - Papa.
…els trols rondaven per Noruega?
No vull discutir més d'això.
Saps perfectament que mil anys és massa curt, en termes evolutius.
Si fossin reals,
ja fa temps que hauríem trobat l'ADN de fòssils de trols.
Sabríem per què es van extingir…
Sabem perfectament perquè es van extingir.
La Cristianització de Noruega.
I per què ets l'únic que ho sap?
Perquè estava a això de descobrir-los quan em van tancar.
Sempre hi ha hagut algú que ho sabia. Per favor…
Què sabia Kittelsen, el pintor?
Va cometre aquest error tan obvi a propòsit?
- Error? - Deixa…
La recopilació de contes populars.
- Els mites i obres d'art… - Papa.
- …creats per encobrir la veritat. - Papa!
Els contes es van escriure per embrutar la memòria dels trols.
Ridiculitzar-los. Culpa dels col·leccionistes.
- Au… - Mostrant-los estúpids, malvats i avars.
Mentre que els humans esgrimeixen una suposada superioritat mental.
Si repeteixes una mentida prou vegades esdevé veritat.
- Un polític que se n'ha adonat! - Eh?
Quina novetat.
Hauríem de prendre'ns dos minuts.
- Bona idea. - Dos minuts?
No podem entretenir-nos, hem de sortir ja, Menuda.
No em diguis així.
A l'aventura. Compte amb el cap.
S'acaben aquí.
Sí, som aquí, oi?
Correcte.
Sí.
Això vol dir que ell ha sortit d'allà i ha arribat aquí.
Ell?
Podria ser una ogressa, és clar.
Una ogressa?
Una geganta.
Un trol femella.
Collons.
Espera un moment! Baixa!
Hem de baixar!
Hem de baixar aquí!
La família Tidemann.
Gent particular.
Sempre ha estat una mica excèntric.
En un moment donat, va entrar en un bucle.
El van acomiadar.
Va estar intern una temporada.
Vaja.
Pensava que ja estaria millor.
Crec que hauria de…
- Fes, fes. - Bona idea.
Has trobat alguna cosa?
No està bé. No quadra res.
- Què? - El mapa.
La topografia és incorrecta. Tot és fora de lloc.
Ho veus?
Què?
Mira'ns, Menuda. En una aventura, com abans.
Això no és una reconciliació.
Que ho sàpigues.
De petita et brillaven els ulls quan t'explicava els secrets del món.
Tan curiosa com la teva mare.
Què et va passar?
- Vaig créixer. - Au, va.
Què creus que estem buscant, aquí?
El que dius són tot fantasies.
Els dinosaures també es consideraven criatures fantàstiques.
- És antinatural. - No, és natural.
- Au, per favor! - Fets de terra i pedra.
Van venir de les muntanyes i sorgir de la terra. No?
- Què passa? - Aquesta olor.
Em banyo els dissabtes.
No.
És hipernatura.
Hipernatura?
Hipernatura.
HIPERNATURA CAMUFLATGE?
Papa…
Kris…
Engega el motor.
Ràpid!
Truca a Oslo!
Afirmatiu, reproduint la imatge ara.
Han de veure això!
Què carai és això?
BASE MILITAR DE RENA ØSTERDALEN
- Déu-n'hi-do, eh? - Sí.
- Fins i tot el corbates està emocionat. - Sí.
Papa, preguntin el que preguntin,
diguin el que diguin,
si us plau, no diguis la paraula "trol". Sents?
"Trol"? Què vol dir, "trol"?
Que no ens sent bé?
No vol dir la criatura llegendària.
Trol!
És un trol!
Ho sento.
El que importa és que no sabrem
quina mena de criatura és fins que no dediquem temps a estudiar-la.
Temps? No podem permetre'ns esperar.
Tampoc podem permetre'ns prendre decisions precipitades.
Què proposes, doncs? Un concurs de menjar?
- Com en el conte de fades? - Perdó, si se'm permet.
Vostès no hi toquen gaire
si van decidir foradar la serra de Dovre per un ferrocarril!
- Papa. - És burlar-se de la natura.
Però ho fan…
- Tobias. - …perquè poden.
I no es paren a pensar si està bé.
- Què fas? - Ajudar.
No. És com a les reunions a l'institut…
- Ja està? - El boig del teu mestre…
Si se'm permet.
No estem parlant d'un goblin, sinó d'un trol de muntanya adult!
Emportin-se'l.
- Vint anys d'investigació… - Ja!
I el boig soc jo?
- Ja me n'encarrego. - Bona sort!
Per favor!
Puc caminar. Deixeu-me.
Primera ministra.
Només necessitem una mica més de temps.
Ho sento. És massa arriscat.
Hem de deixar-ho en mans de l'Exèrcit.
Insisteixes en les teves teories de fantasia,
però això no és una criatura fantàstica misteriosa
que sent l'olor de sang cristiana i es torna de pedra al sol.
Si n'estàs tan segura, per què has vingut a casa?
Tant se val, aquest conte s'ha acabat.
Me'n torno a treballar.
Me n'alegro de veure't.
Imagina't que et lleves i tot ha canviat.
Que et despertes en un món nou.
Aquest trol…
Aquesta criatura…
Tu creus que hi vol ser, aquí?
El podem amenaçar amb armes.
El podem intimidar.
Però t'ho asseguro: la naturalesa s'hi tornarà.
Què vols que fem? Rendir-nos?
Ni el corbates vol rendir-se.
No…
Aquest conte acaba de començar.
Aquí la tenim.
Kris!
Espera!
Són civils, Tidemann. Això és una operació militar.
Veig que ara ens tornem a tractar de vostè, capità Holm.
No farem nosa. Només volem observar.
Serà com si no hi fóssim.
- Mira per on vas! - Perdó.
De cap manera.
Però a vegades cal saltar-se algunes regles, oi?
Kris.
Si us plau.
Tidemann.
- Sí? - Sí?
Si veniu, heu de quedar-vos en un segon pla i seguir ordres.
Entesos?
- Si a Oslo se n'assabenten d'això… - No.
Tranquil, seràs mort abans que surti el sol.
- Va! - Vinga!
Ràpid!
Senyores i senyors,
en directe des de Heidal.
Piranya, aquí Viking.
Situació? Canvi.
Viking, aquí Piranya. Estem en posició.
3-Alfa. Situació? Canvi.
Viking, aquí 3-Alfa. Estem en posició. Canvi.
Rebut.
I ara què?
Esperem.
Si ho he entès bé, dius que es pot treure el seu propi cap?
Sí.
I llançar-lo a la gent per mossegar-la?
Sí, o la mà.
Se la pot arrencar i llançar-la com si fos una bola de neu amb dits.
Mmm. Fascinant.
Eh?
Te'ls pots imaginar?
Caminant per aquí, en grans grups.
Famílies.
"Fets de terra i pedra."
"El cor cobert de neu i els ossos de gebre."
Me'n recordo.
Dels contes que tu i la mama m'explicàveu.
I…
de la buidor de després.
Però també recordo…
què va emplenar aquell buit.
Les aventures de la Menuda i el Gran.
Ens estem reconciliant, ara?
Tu i jo?
És un PVS-31?
Doncs, sí.
L'he reconegut.
- Tens experiència militar? - Una mica.
Ah, sí?
Call of Duty.
Saps, Nora…
Ens vas perdre als dos…
quan va morir la mare.
Tu ets aquí, ara.
Un fòssil.
Que plores?
Deu ser l'al·lèrgia als pins.
Tinc al·lèrgia als boscos, saps.
Al·lucinant, oi?
És com ser en un arcade.
Viking, aquí 3-Alfa. Canvi.
Endavant 3-Alfa.
Rebut. Necessito el casc.
Afluixa la corretja.
- Au! - Va.
- Treu els ditassos d'aquí. - Au!
Ha arribat.
Puc mirar?
S'ha aturat.
Sap que som aquí.
Oslo, aquí Viking.
A l'espera.
Viking.
Té permís per obrir foc.
3-Alfa, aquí Viking.
Ataquin.
Rebut. Dispara!
Idiotes.
No funciona.
L'esteu posant nerviós.
3-Alfa, retirada! 3-Alfa, retirada!
Piranya, obrin foc! Repeteixo, obrin foc!
Rebut, Viking. 9-8! 9-8!
Dispara!
A cobert!
Retirada, retirada!
Retirada!
Retirada! Correu!
Cap aquí!
Sigui santificat el vostre nom.
Vingui a nosaltres el vostre Regne.
Perdoneu les nostres culpes…
…així com nosaltres perdonem els nostres deutors.
Perquè són vostres, per sempre,
el regne, el poder i la glòria.
Amén.
- Et traure'm d'aquí. - Kris!
La sang, Nora…
Sentia l'olor de la sang.
Hem d'anar-nos-en. Ràpid.
- Eo! - Papa!
Xo! Tranquil.
Escolta.
Xo.
Xo…
Tranquil.
Tranquil…
Molt bé…
Papa!
Papa? Papa?
- Nora… - Soc aquí.
No et moguis. Vindran a ajudar-nos.
Nora, ho has vist?
- Xxt, no diguis res. - Ho has vist.
El palau…
El rei…
Casa…
Filla meva…
Creu-hi…
Papa?
No…
No.
No!
LES AVENTURES DE LA MENUDA I EL GRAN
REGNE/CASTELL? VOL DIR ALGUNA COSA???
CASA!
És un robot?
No, és un mestre zen que té l'habilitat de manipular la matèria.
Ahà.
- Ei. - Bon dia.
- Ei. - Hi ha notícies?
L'estem seguint amb un dron.
S'ha aturat en una vall.
I?
Estan preparant un atac aeri.
Com? Un altre atac?
Nora…
No sabem què fer.
És que…
a què ens enfrontem?
No sé què vaig veure o en què crec.
I si…
I si què?
I si…
- els contes tinguessin part de veritat? - Ei…
T'han passat moltes coses en les últimes 24 hores.
- Crec… - Ah, l'error!
Què?
El teu pare va dir que Kittelsen havia afegit un error al dibuix.
Els trols no poden sortir al sol.
Però mira.
Està passejant-se en ple dia.
Llavors Kittelsen tenia raó.
Què vols dir?
L'hem vist durant el dia.
Però… quines altres regles sabem pels contes?
Esteu de conya?
- Oblida't de la llum del sol. - Vull dir…
Hem crescut amb aquests contes. Va, Andreas.
No poden menjar passada la mitjanit.
- Estem dient que de veritat és… - Les creus?
- Això els vampirs. - Les creus…
Això és religió.
El soldat.
Mira.
"Fa olor de sang cristiana."
- La Cristianització. - Au, va.
HUMITAT - ROQUES
El vostre pla és de bojos.
De bojos rematats!
- No podem basar-nos en absurdes… - Supersticions?
Invencions?
Au, va! De debò?
Les llegendes
diuen que els trols llançaven roques a les esglésies.
No suportaven les campanades.
Això millora per moments.
Tu què en penses, Andreas?
Primera ministra.
Ara mateix, pel que hem vist,
- no hem trobat… - General.
Demano permís per parlar.
Endavant, capità.
Ens enfrontem a un enemic diferent a tot el que hem vist fins ara.
Les nostres armes modernes…
no li fan res.
Crec que la Prof. Tidemann té raó.
Hem de canviar de tàctica.
Primera ministra.
La proposta de Tidemann és radical.
Si una cosa sabem el capità Holm i jo,
és que les circumstàncies extremes requereixen
mesures extremes.
Molt bé.
- Endavant. - Mare meva.
Si evacuem Gudbrandsdalen ara,
- hi haurà pànic. - Cal un pla.
No, no podem…
Es…
Es dirigeix al sud-est.
Què hi ha, allà?
PARC TEMÀTIC HUNDERFOSSEN LILLEHAMMER
Mira.
- Gràcies. - No t'allunyis, Viktor.
Viktor?
- Klara, vine aquí. - Què passa?
Thomas, què fas?
Tidemann, què creus que passarà?
Es partirà en dos?
Genial.
Aquí Hocus 1.
Mantinguin la formació. Girem.
Funciona.
Aquí Hocus 1. Ens hi acostem.
Viktor!
Hocus 3, a la teva esquerra!
Mayday!
Hocus 4.
Amunt!
No.
Has vist què ha fet? Ha salvat el nen.
Ens arriben imatges extraordinàries de Noruega.
Estem en directe des de Noruega, una nació en estat de pànic.
Gent corrent per salvar-se del que sembla ser una criatura gegant.
Podria ser un Godzilla noruec?
Ni tan sols saben quina mena de criatura és.
M'ha fet molta, molta por.
Ha causat grans destrosses a Gudbrandsdalen.
Hi ha soldats per tot arreu. Se suposa que hi ha un monstre!
…destrucció al seu pas.
Un rastre de destrucció…
Caos absolut.
Imaginin què passarà si aquesta criatura arriba a zones més poblades.
Si seguim aquest rastre, sembla que es dirigeixi a la capital.
El govern encara no ha fet declaracions i s'especula
que podria tenir relació amb l'incident d'ahir a Dovre.
No ha anat com volíem,
però crec que teníem raó.
Ha reaccionat a les campanes.
- Hem d'afrontar la realitat. - Sí.
Una màquina de matar es dirigeix a la capital.
Sé que tenim poc temps,
però si aconseguim descobrir a què ens enfrontem
i per què es dirigeix aquí,
trobarem la manera d'aturar-lo.
I què creu que és?
Si obrim la ment,
què podria ser?
Una amenaça.
És tot el que cal saber. Una amenaça
- que cal eliminar. Sense trucs de màgia. - Primera ministra.
Increïble no vol dir impossible.
Gràcies per la seva contribució, professora Tidemann.
Tidemann.
Jo…
Nora?
Ningú ho hauria fet millor.
Crec que cometen un error. Volia dir-t'ho.
Capità Kris.
Si puc ajudar en alguna cosa, digues-m'ho.
Però que no tingui a veure amb campanes.
Miraré de tenir-ho en compte.
Farem barricades en les carreteres del nord-est.
I si les travessa?
Hi ha alternatives, és clar.
No.
No? Què vols dir?
Disposem d'alguns…
míssils,
l'ús dels quals encara no està autoritzat.
Aquesta proposta va en contra de tot el que representa l'Exèrcit noruec.
Deixant de banda els danys catastròfics.
De quina mena d'arma estem parlant?
Per què no m'han informat d'això?
Estem treballant…
No pot plantejar-se això seriosament.
Com és que… encara és aquí, ell?
Apa.
Pots sortir de la sala un moment?
Consideri això la meva resignació.
Perdoni.
Nora!
- Ja me n'encarrego jo. - Què fas?
T'has… deixat la bossa d'en Tobias.
Vine. Condueixo jo.
Què passa?
Estan evacuant Oslo.
Ciutadans de Noruega.
Molts de vosaltres ja sabeu què va passar a Dovre
i heu vist els inversemblants vídeos de Gudbrandsdalen.
Potser heu pensat que eren efectes especials.
Però això no és ficció.
És real.
Noruega està preparada per fer front a crisis de gran magnitud.
Però res ens hauria pogut preparar per al que tenim davant nostre.
Una criatura desconeguda per la ciència
ha sorgit de les profunditats.
Haurem de reescriure la història.
Però ara el més important és la seguretat de la població
i del país.
El govern, l'Exèrcit i els nostres millors científics
han estat treballant des del primer moment, ahir al matí,
i han fet tot el que han pogut per tal de contenir la situació.
Lamento profundament haver de dir-vos
que fins ara els nostres esforços no han donat resultats.
Creiem que cal prendre noves mesures
per tal d'evitar que més persones perdin la vida.
Us demano
que us prengueu això seriosament, tal com ho fan el Govern i el Parlament.
Així doncs, declaro l'estat d'emergència
i ordeno la evacuació immediata d'Oslo i rodalies.
Hem sobreviscut a grans crisis en el passat.
Ens hem mantingut units.
Ens hem donat suport mutu.
Us ho demano de tot cor:
cuideu-vos mútuament.
I que Déu beneeixi…
la nostra estimada pàtria.
Resignació…
He dit "resignació".
Sona a rendir-se, i no és això.
Per què no he dit "Dimiteixo", com fa tothom?
Tinc una durícia al cervell.
Sinding?
Sí, però no sé què vol dir.
Ho menciona diversos cops, però…
"Sinding? Guardià."
Podria ser el Rikard Sinding?
Qui?
El camarlenc del palau reial.
Conec el Rikard de totes les visites al palau reial.
SINDING? REGNE/PALAU? SIGNIFICAT???
El palau.
Casa. El rei…
Què?
- Hem de girar. - Girar?
Hem d'anar al palau reial.
Ho sento, ho sento!
Departament de l'executiu!
PALAU REIAL OSLO
Aturi's!
Quiets!
Venim en to de pau.
Mans al cap! Girin-se i vagin al cotxe.
- Som de l'executiu. - Facin el que dic!
No tenim temps per això.
Últim avís!
Potser sí que en tenim.
Caminin cap al cotxe!
Abaixin les armes.
Abaixin-les.
Sinding! Soc jo, l'Isaksen.
L'assessor de la primera ministra.
Suposava que algú vindria, al final.
No em sorprèn que sigui una Tidemann.
Tens els ulls del Tobias.
Sentia molt respecte pel teu pare.
Ell no em suportava, però…
El Tobias era un bon home.
Tossut com una mula.
Puc comptar amb els dits d'una mà les persones vives
que han vist el que esteu a punt de veure.
Normalment insisteixo
que les senyores passin primer.
No li ho diré a ningú.
Abans es creia que portava sort
construir un palau reial damunt de la casa d'un altre rei.
Gairebé surt a la llum als anys vint quan s'estava construint el metro.
I de nou, fa dotze anys.
Com diu?
Em pesa molt el que vam fer al Tobias.
Però era necessari. Ho sento.
Arruïna la vida d'un home innocent, i només se li acut dir "ho sento"?
Espero que això us doni respostes.
Aquesta és la llar del rei dels trols.
Mare meva.
Durant la Cristianització,
Sant Olaf va purgar la terra de tot allò que era incompatible amb la nova fe.
Sabia que, fins i tot per als trols,
no hi ha res més important que…
la família.
Què els va passar?
Va ser una matança.
Però van deixar viure una de les criatures del rei trol
i la van fer servir d'esquer per dur-lo de nou a la foscor.
Per fer que anés a les profunditats de Dovre.
Per empresonar-lo i deixar-lo morir.
El meu pare tenia raó.
El rei està intentant tornar al seu castell.
Vol tornar a casa.
Andreas…
Mira.
"De la foscor sorgiren
i a la llum del sol moriren."
No pot ser. L'hem vist en plena llum del dia.
L'hem vist de dia,
però l'hem vist sota la llum directa del sol?
Però què podem fer? No podem controlar el sol.
Quin és el cotxe més gran del palau?
Obrin foc.
El favorit de sa majestat la reina.
Molt bé.
Tenim vehicle.
Ara necessitem múscul.
Eh?
Tidemann.
Eh?
Un pla?
Ens destruirà a tots.
Tot Oslo.
Ha de prendre una decisió.
Facin el que calgui.
Exterminem-lo abans que ens extermini a nosaltres.
No podem fer això al bell mig de l'avinguda Karl Johan,
però si el fem anar fora del centre, a Holmenkollen…
És massa lluny.
Ens cal un lloc més proper i fàcil d'arribar.
Ekeberg.
Ho diré a companys de la Guàrdia Nacional.
Però no sé com aconseguirem tanta…
Tinc una idea.
El codi següent:
U, sis, zero, tres…
set, sis, nou, nou…
tres, sis, cinc, sis, set…
El codi següent:
U, set, vuit, set,
sis, vuit, tres…
Codi verificat.
Iniciem la missió immediatament.
Pugeu!
Sigrid, dona'm bones notícies.
Ha travessat les barricades. Bombardejaran Oslo.
- Això no és bo. - Què?
- Adeu, Oslo. - Necessitem més temps.
I no pots hackejar el sistema?
Com de difícil pot ser hackejar una xarxa militar i anul·lar un caça?
- Ho sento! Només volia… - No… de veritat.
Com de difícil?
Eh?
Ah, d'acord.
Fes-ho.
BENVINGUTS A OSLO
Costa de pair, però feu-ho després.
PRAT D'EKEBERG OSLO
Ja està.
Som-hi.
L'objectiu s'apropa al centre de la ciutat.
Quarter general, aquí Corb 4.
Demano confirmació del rumb.
OBJECTIU: AEROPORT_ØRLAND
TALLAFOC C - ACCÉS DENEGAT
"No pots passar."
Amir!
Salaam alaikum.
Alaikum salaam, germà.
- Quina feineta. - Vindrà algú més?
La cavalleria?
Si sobrevivim,
et dec una Pepsi Max i un Toblerone.
Si la teva amiga hacker no se'n surt…
Si jo soc el capità Kirk, la Siggy és l'Spock.
La Siggy no ha fallat mai.
No sap què vol dir, fallar.
Aquí Corb 4. Objectiu a la vista. Esperant ordres.
Ataqui.
Faci que voli pels aires.
Rebut.
Disparant el míssil en cinc…
quatre…
tres…
dos…
u…
No! Fallada del sistema. Què co…
Bingo.
Siggy.
Molt bé.
Per què no passa res?
No hi ha connexió amb el tauler de control.
Com? Que no tenim internet, o què?
I si no funciona?
I si soc com el meu pare?
Una boja rematada.
Sí, i en un món de bojos, només els bojos tenen seny.
I ningú està tan tocada de l'ala com tu, Nora Tidemann.
Gràcies…
suposo.
Vinga, Andreas.
Posa't el cinturó.
Déu meu.
Au, va.
Som-hi.
Ara!
Ens segueix!
Va, va! Ràpid!
Situació?
- De camí! - No, no.
Necessitem més temps.
No en tenim. Hi serem en quinze minuts.
Més aviat deu.
No, Nora…
No estem a punt.
Soldats!
Veniu aquí!
Ràpid!
Una amenaça està a punt d'arribar des d'allà.
En aproximadament deu minuts.
El que pujarà per aquell turó
no té res a veure amb tot el que us hàgiu enfrontat abans.
Seré honest.
És molt probable que aquesta operació no surti com volem.
Però ens hem de preguntar:
què som
si ens rendim sense lluitar?
Què som si deixem que la por ens paralitzi?
Què som si deixem que ens trepitgin
sense haver dit:
aquí, no! Mentre siguem aquí, no ho permetrem!
El pont està tancat!
No! El cap!
Hem perdut el cap!
Ei, preciós.
Que comenci la festa.
Desemparat…
Completament sol al món.
És com el conte dels Tres bocs Gruff.
El boc més gros no vindrà, així que seria bona idea anar tirant.
Hi ha connexió?
No, alguna cosa bloqueja el sistema des de dins.
Què fas?
Me n'alegro que hagi vingut, perquè algú ha entrat al meu ordinador.
He obert un correu, sap… D'un príncep nigerià…
Te n'adones…
del que has fet?
Aquí Corb 4.
En línia. Sol·licito ordres.
Continua tenint autorització per atacar.
Rebut.
Acabem això d'una vegada.
Corre, corre!
Hem de sortir!
Seguiu-me!
Ara!
Nora!
- Amir, estàs a punt? - Encara no.
Nora!
Ara!
Nora! Nora, va!
Aquí Corb 4, objectiu en la mira. Arma carregada.
Aquí Corb 4. Civils a la vista.
Repeteixo, civils a la vista.
- Avorti. - Avorti.
No, no.
Avorti.
No, per l'amor de Déu.
- Avorti. - Rebenti'l.
Corb 4. Avorti.
Rebenti el monstre!
Rebenti'l, collons!
Rebenti'l!
Repeteixo, avorti.
Avortant la missió.
Ets un geni!
Eh… No podem fer això.
Què?
Però funciona.
L'estem matant.
No era aquest, el pla?
Així no.
Nora?
Nora Tidemann!
Atura'ls.
Que parin!
Has de marxar!
Si us plau, marxa!
Amir.
Tranquil.
Espereu…
Torna…
Torna a la muntanya!
Si us plau!
Ves allà on estiguis segur.
No et seguirem, ves-te'n!
Caldrà un lloc nou per a la Copa Noruega de futbol.
- Tio. - Tio.
Què en penses?
"Turó de Dovre"?
"Puig Tidemann"?
"Pujol del trol", potser?
"Roc d'en Tobias"…
potser.
Li queda bé l'ull de vellut.
Professora Tidemann.
No sé què dir.
No…
Primera ministra, volia deixar clar
que no em vaig rendir, només vaig deixar la feina.
Berit, em faré escriptor!
Creus que n'hi ha més, en algun lloc?
En les profunditats d'alguna cova.
Subtítols: Marina Torruella Bonsoms